WYSIWYG
WYSIWYG (произнася се уизиуиг) е термин, използван при компютърните програми (акроним на What You See Is What You Get – каквото виждате, това получавате, или още това, което виждате, е това, което получавате (ТКВЕТКП)). WYSIWYG системи са тези, при които съдържанието по време на редактиране изглежда като крайния резултат. Терминът е контрастен на WYSIWYM.

Често се отнася за софтуерни програми като настолни издателски системи, дигитални текстообработващи и други видове редактори, при които редакционният екран показва материала точно във вида, в който ще бъде отпечатан или показан пред потребителя. Също се използва при програми за редактиране на уебстраници.

Типични WYSIWYG редактори са:
 Microsoft Word – текстообработваща програма;
 Adobe Dreamweaver – популярен редактор на уебсайтове;
 Microsoft FrontPage – друг редактор на сайтове;
 OpenOffice.org – свободен офис пакет;
 Ckeditor и др.

Вижте също 
 WYSIWYM

Компютърни потребителски интерфейси
Текстообработващи процесори